ვარსკვლავური ომები (კომიქსები)
„ვარსკვლავური ომების“ მიხედვით შექმნილი კომიქსების სერიები გამოიცემოდა სხვადასხვა წლებში, მას შემდეგ, რაც გამოვიდა ფრენჩაიზის პირველი ფილმი. ამავე სახელწოდების სერია დაიწყო Marvel Comics-მა, ფილმის ექვსნაწილიანი ადაპტირებით და კომიქსებს 1986 წლამდე გამოსცემდა. საერთო ჯამში, გამოსცა 107 ნომერი, მათ შორის — „იმპერიის საპასუხო შეტევის“ ადაპტაცია. 1987–1988 წლებში Blackthorne Publishing-მა გამოსცა სამი ნომერი 3-D ფორმატში. Dark Horse 1991 წელს შეზღუდული ტირაჟით უშვებდა სერიას „ბნელი იმპერია“. 2014 წლამდე მან გამოუშვა 100-ზე მეტი სხვადასხვა ნომერი, ისევე, როგორც ორიგინალური ტრილოგიის და 1999 წლის „ფარული საფრთხის“ ადაპტირებები მანგას სახით. The Walt Disney Company-მ 2009 წელს შეიძინა Marvel, შემდეგ, 2012 წელს, დეკემბერში — Lucasfilm, ხოლო ლიცენზია კომიქსებზე Marvel-ს 2015 წელს დაუბრუნდა. 2017 წელს IDW Publishing-მა დაიწყო ანთოლოგიური სერია „ვარსკვლავური ომები: თავგადასავლები“. 2022 წელს Dark Horse-მა განაახლა „ვარსკვლავური ომების“ ახალი კომიქსებისა და გრაფიკული ნოველების გამოცემა.